***Вырашэнне праблемы вернасці роднай зямлі, служэння інтэлігенцыі***

***народу ў апавяданні Максіма Гарэцкага «Роднае карэнне»***

(9 клас)

Калініна Святлана Міхайлаўна,

настаўнік беларускай мовы і літаратуры

дзяржаўнай установы адукацыі

**«**Сярэдняя школа № 46 г.Магілёва**»**

**2021 г.**

**Тлумачальная запіска**

**Вырашэнне праблемы вернасці роднай зямлі, служэння інтэлігенцыі**

**народу ў апавяданні Максіма Гарэцкага «Роднае карэнне»**

(9 клас)

**Месца і роля ў сістэме ўрокаў па тэме:** 1 гадзіна, урок у раздзеле «Нацыянальнае і агульначалавечае ў мастацтве слова».

**Прагназуемы вынік:** вучнібудуць *ведаць*змест, праблематыку апавядання М. Гарэцкага «Роднае карэнне», прыёмы раскрыцця характару ў мастацкім творы; вучні будуць *умець* раскрываць праблему вернасці роднай зямлі, служэння інтэлігенцыі народу, асэнсоўваць паняцці «любоў да бацькоў», «адказнасць за блізкіх», аналізаваць мастацкі вобраз, вызначаць ідэйна-тэматычную накіраванасць твора.

**Тып урока:** урок комплекснага прымянення ведаў і спосабаў дзейнасці.

**Форма:** урок-роздум.

**Формы, метады і прыёмы выкладання:** выказванні вучняў, гутарка з вучнямі па праблемным пытанні ўрока, дэманстрацыя, дыскусія, паведамленне і каментар вучняў пра сваю дзейнасць на ўроку, праца ў групах, слова настаўніка.

**Абсталяванне:** аўдыёзапіс 2 часткі апавядання М. Гарэцкага «Роднае карэнне», прэзентацыя, скрыні з надпісамі «кішэнь», «скрынка», «сметнік», раздатачны матэрыял: зводная табліца «Роля мастацкіх прыёмаў», карткі з пытаннямі, лісты з тэкстам беларускай народнай гульні «Баяры», таблічкі з надпісамі «гараджане», «вяскоўцы», «культуролагі».

**Вырашэнне праблемы вернасці роднай зямлі, служэння інтэлігенцыі**

**народу ў апавяданні Максіма Гарэцкага «Роднае карэнне»**

**Месца і роля ў сістэме ўрокаў па тэме: 1 гадзіна, урок у раздзеле «Нацыянальнае і агульначалавечае ў мастацтве слова».**

**Мэты:** *адукацыйная:* раскрыць праблему вернасці роднай зямлі, служэння інтэлігенцыі народу ў апавяданні «Роднае карэнне», скіраваць роздум вучняў на асэнсаванне паняццяў «любоў да бацькоў», «адказнасць за блізкіх»;

*развіццёвая:* развіваць уменні аналізаваць мастацкі вобраз, вызначаць ідэйна-тэматычную накіраванасць твора;

*выхаваўчая:* садзейнічаць выхаванню такіх пачуццяў, як вернасць роднаму краю, роднаму карэнню, уплываць на фарміраванне пачуцця грамадзянскага абавязку, любові і павагі да роднай зямлі.

**Тып урока:** урок комплекснага прымянення ведаў і спосабаў дзейнасці.

**Форма:** урок-роздум.

**Формы, метады і прыёмы выкладання:** выказванні вучняў, гутарка з вучнямі па праблемным пытанні ўрока, дэманстрацыя, дыскусія, паведамленне і каментар вучняў пра сваю дзейнасць на ўроку, праца ў групах, слова настаўніка.

**Абсталяванне:** аўдыёзапіс 2 часткі апавядання М. Гарэцкага «Роднае карэнне», прэзентацыя, скрыні з надпісамі «кішэнь», «скрынка», «сметнік», раздатачны матэрыял: зводная табліца «Роля мастацкіх прыёмаў», карткі з пытаннямі, лісты з тэкстам беларускай народнай гульні «Баяры», таблічкі з надпісамі «гараджане», «вяскоўцы», «культуролагі».

**Афармленне дошкі:** тэма ўрока, ключавыя словы, эпіграф, выстава «Браму скарбаў сваіх адчыняю» (партрэт Максіма Гарэцкага, фотаздымак музея М. Гарэцкага ў вёсцы Багацькаўка, выстава твораў пісьменніка, выказванне Дзмітрыя Бугаёва: «Максім Гарэцкі – адзін з тых літаратараў, якія свядома выбіралі свой цяжкі, цярністы шлях самаадданага служэння роднаму народу, заўсёды дарагой для іх бацькаўшчыне і шчыра стараліся, калі гэта толькі ад іх залежала, ніколі не збочваць з яго»), цытата з твора М. Гарэцкага «Угода богу»: «Маладыя, вучыцеся ад старых, як трэба жыць, як трэба ўкладаць мудрасць вякоў у свой кароткі зямны шлях – для маладога цёмны, невядомы і небяспечны», эпіграф.

**Ход урока**

Трэба дома бываць часцей,

Трэба дома бываць не госцем,

Каб душою не ачарсцвець,

І не страціць святое штосьці.

Р.Барадулін «Трэба дома бываць часцей»

**1 этап. Арганізацыйны.**

**Мэта этапа:** псіхалагічная падрыхтаванасць класа да ўрока, арганізацыя ўвагі вучняў.

**Педагагічная задача:** арганізаваць і падрыхтаваць вучняў да работы.

**Настаўнік.** Добры дзень, паважаныя вучні! Папрашу вас не сядаць, а падысці да мяне і адказаць на пытанні. Пры станоўчым адказе робіце крок наперад.

1. Хто з вас па нацыянальнасці беларус? Наперад!

2. На тваёй кніжнай паліцы дома ёсць творы беларускіх пісьменнікаў? Наперад!

3. Твая цікавасць да беларускага мінулага праяўляецца? Наперад!

4. Ты добра ведаеш змест апавядання М. Гарэцкага «Роднае карэнне»? Наперад!

Нам амаль удалося наблізіцца да дошкі, на якой напісаны тэма і праблема ўрока. Чаму можна навучыцца на гэтым уроку?

**2 этап. Вучэбная дзейнасць па ўспрыняцці праблемы ўрока**.

**Мэта этапа:** актывізацыя суб’ектыўнага вопыту вучняў, пазнавальнай цікавасці і матывацыі, самавызначэнне на вынік ўрока.

**Педагагічная задача:** актуалізаваць апорныя веды і ўменні, сфарміраваць пазнавальныя матывы, стварыць умовы для самавызначэння вучняў на дзейнасць і яе вынікі.

**2.1. Пагружэнне ў тэму ўрока.** Праслухоўванне ўрыўка аўдыёзапісу 2 часткі апавядання М. Гарэцкага .

**2.2. Навучальны дыялог па высвятленні мэты і праблемы ўрока.** **Фармуляванне мэты, праблемы ўрока.**

**Настаўнік.** Што можна сказаць пра стыль і інтанацыю апавядання? (Каларытнае інтанацыямі маўленне будуецца з арыентацыяй на гутарковую мову).

Зараз каля 70% жыхароў Беларусі лічаць сябе гараджанамі. Але гэта так, калі мець на ўвазе толькі матэрыяльны бок гарадскога жыцця. А духоўны?.. Якімі клопатамі мы жывём у сваіх гарадскіх кватэрах, пра што думаем?

Трэба дома бываць часцей,

Трэба дома бываць не госцем,

Каб душою не ачарсцвець,

І не страціць святое штосьці.

Р.Барадулін «Трэба дома бываць часцей»

У аснове сюжэта апавядання М. Гарэцкага і верша Р. Барадуліна ляжыць даволі распаўсюджаная падзея. Якая? *(Прыезд студэнта з горада на канікулы да бацькоў у вёску)*.

Якую праблему ў сувязі з гэтым закранулі мастакі слова? *(Праблема адчужанасці ад бацькоўскага дома, ад родных каранёў, праблема страты духоўнасці).*

Вызначце ключавыя словы эпіграфа, а разам з імі ключавыя паняцці, з якімі мы будзем працаваць на ўроку *(Роднае карэнне, духоўнасць)*.

Праслухоўванне запісу-паслання па тэме ўрока *(Калі беларус хоча ўсвядоміць сябе беларусам, ён рана ці позна звяртаецца да гісторыі, да культуры сваёй нацыі. Кожны чалавек павінен ведаць, дзе яго карані, адкуль ён родам, як жылі яго дзяды і прадзеды, як і чым частавалі гасцей, якія мелі звычаі і традыцыі).*

Задумвацца чалавеку ўласціва, калі ён перажывае рэзкія змены ў сацыяльным становішчы. Якія значныя змены ў жыцці Архіпа Лінкевіча вы б адзначылі? *(Запаўненне слайда прэзентацыі)*.

Сацыяльны статус : селянін – *(інтэлігент);*

Месца жыхарства: вёска – *(горад);*

Адукацыя: неадукаваны – *(адукаваны).*

Гэтыя змены не маглі не выклікаць пэўныя супярэчнасці ў свядомасці Архіпа, таму такі складаны шлях да самавызначэння. На якое пытанне цяжэй за ўсё знайсці адказ? *(Хто я?).*

Такім чынам, прапаную вам для разгляду праблемнае пытанне ўрока: “Якім бачыў беларуса М. Гарэцкі?”

**3 этап. Абагульненне і сістэматызацыя ведаў па рашэнні праблемы ўрока**.

**Мэта:** рашэнне праблемы ўрока з апорай на ўласны вопыт, пазнавальную актыўнасць вучняў.

**Педагагічная задача:** арганізаваць мэтанакіраваную адукацыйную дзейнасць вучняў, стварыць сітуацыю творчых разважанняў з мэтай вырашэння праблемы ўрока.

**Дыскусійны шлях работы над праблемным пытаннем урока. Арганізацыя групавой работы, інфармаванне аб правілах выканання задання.**

Група «Гараджане» спрабуюць аргументаваць станоўчы бок таго, што беларускія гарады сталі засяляцца вяскоўцамі *(Вёска пераехала ў горад, яе культура жывая, скіраваная на індывідуальнасць. Горад стаў беларускім, ёсць падставы гаварыць пра пабудову паўнавартаснай беларускай нацыі).*

Група «Вяскоўцы» спрабуюць аргументаваць адмоўны бок таго, што беларуская вёска перасялілася ў горад (*Перасяліўшыся ў гарады, мы не здолелі захаваць нічога, што прывезлі з вёскі. Такім чынам, у горадзе няма нічога нашага, ад вытокаў. Горад сам па сабе стварае культуру масавую, бязлікую, безаблічную. Беларус губляе сябе ў горадзе)*.

Група «Культуролагаў» спрабуе знайсці саламонава рашэнне на аснове апавядання М. Гарэцкага «Роднае карэнне» (*Пазіцыя старэйшага пакалення моцна крыўдзіць нацыянальна свядомых юнакоў. Многія з землякоў перакананы, што моладзь будзе выкарыстоўваць сваю пазіцыю для ўласнай кар’еры, сяляне лічаць маладых панамі, якія хутка ўладкуюцца ў горадзе і забудуць роднае асяродзе.*

*Архіп Лінкевіч задумваецца над складанымі праблемамі жыцця і вечнымі загадкамі прыроды, не імкнецца вылучыцца сярод аднавяскоўцаў сваёй адукаванасцю і вучонасцю.*

*Архіп любіць сялянскую працу, дапамагае бацькам грашыма, якія зарабляе ўрокамі.*

*У будучым студэнт хоча быць карысным сваім землякам, сваёй краіне.*

*Летнія канікулы дапамаглі Архіпу Лінкевічу зарыентавацца ў важных і вызначальных момантах жыцця.).*

**Настаўнік.** Архіп Лінкевіч зразумеў, хто ён такі? І хто? (Архіп – інтэлігент).

«Кожны інтэлігент павінен адпавядаць наступным патрабаванням: па-першае, ён мусіць мець памкненне да ведаў, па-другое, ён мусіць імкнуцца несці свае веды на карысць народу» ( Максім Багдановіч﻿).

А што ўваходзіць у гэта паняцце? Паспрабуйце адказаць, абапіраючыся на апавяданне М. Гарэцкага «Роднае карэнне» *(Адукаваны чалавек. Добра ведае сваю мінуўшчыну. Любіць тое месца, дзе нарадзіўся. Паважае свой народ. Вучыцца мудрасці ў народа, убірае ў сваю душу багаты духоўны вопыт народа).*

**Фізкультхвілінка.**

**Настаўнік.** Максім Гарэцкі з’яўляецца аўтарам зборніка «Дзяціныя гульні».

Зараз мы ўзгадаем беларускую народную гульню «Баяры» (Удзельнiкi падзяляюцца на два рады, хлопцы («баяры») i дзяўчаты («цароўны»). Узяўшыся за рукi ў радах, вымаўляюць кожны радок па чарзе :

* Цароўна, добры вечар!
* Баяры, наздароўе!
* Цароўна, пусці ў горад!
* Баяры, нашто ў горад?
* Цароўна, дзевак сватаць!
* Баяры,  дзеўкі малы!
* Цароўна, перарослі!
* Баяры, рушнікоў не ткалі!
* Цароўна, ужо ў трубочках!
* Баяры, катарую?

Пасля гэтага пытання адзін з хлопчыкаў падыходзіць да адной з дзяўчат і кажа ёй рыфмоўку:

* А мне тая спадабалася, што… (прыгожа ўсміхалася).

Калі дзяўчыне спадабаўся камплімент, то хлопец вядзе яе да баяроў і гульня пачынаецца спачатку. Часам дзяўчына адмаўляе хлопцу, i тады ён спрабуе сілай прывезці яе ў свой рад.

**4 этап. Кантрольна-карэкцыйны.**

**Мэта:** рашэнне выніковых заданняў.

**Педагагічная задача:** стварыць сітуацыю творчага пошуку.

Работа са зводнай табліцай з мэтай вызначэння ідэі твора: «роднае карэнне – духоўны і маральны вопыт народа».

**Настаўнік.** Якую духоўную і маральную моц дае чалавеку сувязь з родным карэннем? Прапаную прааналізаваць ролю мастацкіх прыёмаў, запоўніўшы зводную табліцу з прапушчанай інфармацыяй. Прапаную зверыцца з эталонам.

|  |  |  |
| --- | --- | --- |
| Мастацкі прыём | Тэкст | Духоўны свет героя |
| Кампазіцыя апавядання | Сюжэт разгортваецца па наступнай схеме:вясковае жыццё – таямніца – пытанне: «не толькі як яно, але і адкуль яно» | Духоўная асоба – чалавек, *які задумваецца над складанымі пытаннямі* |
| Інтанацыя і стыль маўлення | Каларытная , багатая інтанацыямі фраза будуецца з арыентацыяй на *гутарковую мову* | Свет – многагалосы, шматфарбны, але ў ім чалавек павінен захаваць сваю *індывідуальнасць* |
| Пазасюжэтны элемент (сон) | Адгалоскі *павер’яў, забабонаў* | Быць духоўным чалавекам – ведаць сваю *мінуўшчыну*. |

Адкажыце на пытанні:

1. Інтэлігент – гэта…

2. Што прымушае Архіпа задумацца над жыццём?

3. Чаму Архіп не спяшаецца парваць сувязь з родным асяроддзем, як іншыя? Як гэта дапамагае яму ў жыцці?

**5 этап. Рэфлексія**.

**Мэта этапа:** усведамленне вучнямі актуальнай значнасці мастацкага твора, сітуацыі поспеху.

**Педагагічная задача:** стварыць умовы для ўсведамлення вучнямі мастацкай значнасці вывучанага твора, садзейнічаць узбагачэнню эмацыянальнага свету вучняў.

**Настаўнік.** Якім бачыў беларуса М. Гарэцкі?

Напішыце адказ і адпраўце ў адну са скрынь *(«кішэнь», «скрынка», «сметнік»)*.

**6 этап. Дамашняе заданне.**

**Мэта этапа:** паспяховае выкананне дамашняга задання.

**Педагагічная задача:** падрыхтаваць вучняў да дамашняга задання.

**Д.з.** Скласці цытатную характарыстыку вобразаў Архіпа Лінкевіча і дзеда Яхіма.

**Тэхналагічная карта ўрока беларускай літаратуры ў 9 класе**

**Вырашэнне праблемы вернасці роднай зямлі, служэння інтэлігенцыі**

**народу ў апавяданні Максіма Гарэцкага «Роднае карэнне»**

|  |  |  |  |  |  |
| --- | --- | --- | --- | --- | --- |
| **Этап урока** | **Змест выкладаемага матэрыялу** | **Дзейнасць настаўніка** | **Дзейнасць вучняў** | **Выкарыста**  **ныя метады і прыёмы** | **Прагназуемыя вынікі** |
| **1.Арганізацыйны** | Стварэнне добразычлівай рабочай атмасферы | Вітаецца і запрашае вучняў падысці да дошкі. Задае пытанні | Адказваюць на пытанні крокамі наперад. Знаёмяцца з афармленнем дошкі, чытаюць запісаныя цытаты і тэму ўрока | Матывацыйная гутарка, нагляднасць прэзентацыі, дэманстрацыя | Матывацыя вучняў на пазнавальную дзейнасць, павышэнне цікавасці да тэмы ўрока |
| **2. Вучэбная дзейнасць па ўспрыняцці праблемы ўрока** | Вызначэнне мэты, праблемнага пытання і ключавых слоў ўрока | Прапануе паслухаць урывак аўдыёзапісу 2 часткі апавядання М.Гарэцкага «Роднае карэнне». Навучальны дыялог на высвятленне мэты і праблемы ўрока. Звяртае ўвагу на запіс – пасланне. Запаўняе слайд прэзентацыі | Слухаюць аўдыёзапіс, аналізуюць інтанацыю і стыль пачутага. Адказваюць на пытанні. Вызначаюць мэту, праблемнае пытанне і ключавыя словы | Слова настаўніка, гутарка, каментар,  нагляднасць прэзентацыі | Уключэнне вучняў у работу над тэмай, адаптацыя да работы |
| **3.** **Абагульненне і сістэматызацыя ведаў па рашэнні праблемы ўрока** | Работа са зместам твора, з літаратурнымі тэрмінамі і паняццямі | Прапануе правесці дыскусію. Падводзіць вынікі работы ў групах | Абмяркоўваюць праблему ў групах. Абараняюць сваю пазіцыю. Адказваюць на пытанні | Выказванні вучняў, праца ў групах, нагляднасць прэзентацыі | Рашэнне праблемы ўрока з апорай на ўласны вопыт, тэкст, веды па тэорыі літаратуры, пазнаваўчую актыўнасць вучняў |
| **4. Кантрольна-карэкцыйны** | Выкананне заданняў | Прапануе вучням  Работу са зводнай табліцай з мэтай вызначэння ідэі твора: «роднае карэнне – духоўны і маральны вопыт народа». | Вучні запаўняюць табліцу, звяраюць з эталонам. Адказваюць на выніковыя пытанні | Метад супастаўлення і аналізу | Авалоданне сістэмай ведаў па змесце ўрока. Дасведчанасць навучэнцаў у выкананні вучэбнай задачы, выкарыстанне суб’ектыўнага вопыту |
| **5. Рэфлексія** | Мабілізацыя вучняў на рэфлексію атрыманых ведаў і пастаўленай мэты | Звяртаецца да праблемнага пытання «Якім бачыў беларуса М. Гарэцкі? » | Вучні адказваюць на пытанне. Ацэньваюць сваю дзейнасць на ўроку | Прыём «Праблемнае пытанне».  Самаацэнка | Узбагачэнне эмацыянальнага свету вучняў. Усведамленне выніковасці сваёй дзейнасці |
| **6. Дамашняе заданне** | Скласці цытатную характарыстыку вобразам Архіпа Лінкевіча і дзеда Яхіма. | Дае якасную ацэнку працы класа і асобных вучняў.  Дзякуе за супра  цоўніцтва, жадае ім далейшых поспехаў, развітваецца | Запісваюць дамашняе заданне ў дзённікі | Асэнсаванне дамашняга задання | Уменне знаходзіць цытаты ў тэксце мастацкага твора для характарыстыкі героя |